ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_\_\_\_\_\_ 2022 թվականի N \_\_\_\_\_ -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈԿՏԵՄԲԵՐԻ 10-Ի N 113-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ հոդվածի և 34-րդ հոդվածի 1-ին մասի պահանջներով՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2008 թվականի հոկտեմբերի 10-ի «Ճանապարհային գծանշմանը ներկայացվող պահանջները, դրա կիրառման կանոնները, ճանապարհային ցանկապատներին ներկայացվող պահանջները, դրանց կիրառման և տեղակայման կանոնները, ուղղորդ սարքվածքներին ներկայացվող պահանջները, դրանց կիրառման և տեղակայման կանոնները և արհեստական անհարթություններին ներկայացվող պահանջները և դրանց կիրառման կանոնները հաստատելու մասին» N 113-Ն որոշման (այսուհետ՝ Որոշում) մեջ կատարել հետևյալ փոփոխություններն ու լրացումները.

1. 1-ին կետում`

ա. 2-րդ ենթակետը շարադրել հետևյալ խմբագրությամբ.

«2) ճանապարհային գծանշման համարները, պատկերները, չափերն ու գույնը՝ համաձայն N 2 հավելվածի.»,

բ. լրացնել հետևյալ բովանդակությամբ 6-րդ ենթակետով.

«6) աղմկոտ գոտիներին ներկայացվող պահանջները և դրանց կիրառման կանոնները՝ համաձայն N 6 հավելվածի».

1. N 1 հավելվածում՝

ա. N 1 հավելվածի 1-ին, 3-րդ, 8-րդ, 9-րդ, 10-րդ, 11-րդ և 12-րդ նկարներում «1.2.1» թիվը փոխարինել «1.2» թվով․

բ․ 4-րդ կետը լրացնել հետևյալ բովանդակությամբ 5-րդ և 6-րդ ենթակետերով.

«5) **ժամանակավոր հորիզոնական ճանապարհային գծանշում**՝ ճանապարհային երթևեկության կազմակերպման ժամանակավոր փոփոխություններ՝ ավտոճանապարհներին կիրառվող հորիզոնական գծանշման ներդրմամբ.

6) **կատարելագործված ճանապարհային ծածկույթ՝** ասֆալտբետոնյա կամ ցեմենտբետոնյա խառնուրդներից, օրգանական կամ հանքային կապակցված նյութերով մշակված խճային, կոպճային, խարամի և այլ հանքանյութերից, ինչպես նաև հատային նյութերից ծածկույթ (սալաքար, գետաքարեր, կլինկեր, խճանկար):».

գ․ լրացնել հետևյալ բովանդակությամբ 4.1 կետով․

«4.1 Ճանապարհային երթևեկության կազմակերպման տեխնիկական միջոցների՝ ճանապարհային գծանշման տիպերը, հիմնական պարամետրերը և դրանց ընդհանուր տեխնիկական պահանջները սահմանվում են ԳՕՍՏ Ռ 51256-18 ստանդարտով։»

դ. 8-րդ կետում «Հայաստանի Հանրապետության կառավարությանն առընթեր Հայաստանի Հանրապետության ոստիկանության «Ճանապարհային ոստիկանություն» ծառայության բառերը փոխարինել «Հայաստանի Հանրապետության ներքին գործերի նախարարության» բառերով.

ե. 11-րդ կետը շարադրել հետևյալ խմբագրությամբ.

«11. Գծանշման համարները, պատկերները, չափերն ու գույնը ներկայացված են սույն որոշման N 2 հավելվածում:».

զ. 12-րդ կետը շարադրել հետևյալ խմբագրությամբ.

«12. Մշտական հորիզոնական գծանշումը սպիտակ, դեղին, կարմիր, կապույտ և սև գույների ներկանյութերով (էմալով), ջերմաթաղանթներով և սառը թաղանթներով կատարվում են ԳՕՍՏ 32830-2014 ստանդարտի համաձայն, իսկ պոլիմերային ժապավեններով և հատային կաղապարներով՝ ԳՕՍՏ 32848-2014 ստանդարտի համաձայն:».

է. լրացնել հետևյալ բովանդակությամբ 12.1-12.3-րդ կետերով.

«12.1. Ժամանակավոր հորիզոնական գծանշումն իրականացվում է նարնջագույն գույնի ներկանյութերով (էմալով)՝ համաձայն ԳՕՍՏ 32830-2014 ստանդարտի, իսկ պոլիմերային ժապավեններով՝ ԳՕՍՏ 32848-2014 ստանդարտի։

12.2. Ուղղաձիգ գծանշումն իրականացվում է սպիտակ և սև գույների ներկանյութերով (էմալով)՝ համաձայն ԳՕՍՏ 32830-2014 ստանդարտի, իսկ լուսանդրադարձիչ նյութերով՝ համաձայն ԳՕՍՏ 32945-2014 ստանդարտի:

12.3. Գծանշմանը լուսանդրադարձման հատկություն հաղորդելու համար ԳՕՍՏ 32848-2014 ստանդարտի համաձայն կիրառվում են լուսանդրադարձնող միկրոապակե գնդիկներ:».

ը. 13-րդ կետը շարադրել հետևյալ խմբագրությամբ.

«13. Հորիզոնական գծանշում կատարելիս՝ նախագծային դրույթից դրանց շեղումը չպետք է գերազանցի՝

1) ընդլայնական ուղղությամբ երթևեկելի մասի առանցքի նկատմամբ՝ 5 սմ,

2) երկայնական ուղղության երթևեկելի մասի առանցքի նկատմամբ սկզբնական և վերջնական դիրքի համար՝ 1,0 մ:».

թ. լրացնել հետևյալ բովանդակությամբ 13.1-րդ կետով.

«13.1 Ուղղաձիգ գծանշում կատարելիս՝ նախագծային դրույթից դրանց շեղումը չպետք է գերազանցի 10 սմ:».

ժ. 17-րդ կետի 1-ին պարբերությունը շարադրել հետևյալ խմբագրությամբ.

«17. Ճանապարհային գծանշման լուսանդրադարձման տեսակարար գործակիցներն են (այսուհետ՝ գծանշման գործակիցներ)՝».

ժա. լրացնել հետևյալ բովանդակությամբ 18.1 կետով.

«18.1. Գծանշման գործակիցները չոր և թաց ծածկույթների դեպքում պետք է համապատասխան ԳՈՍՏ 32953-2014 ստանդարտի պահանջներին։.

ժբ. 19-րդ կետը շարադրել հետևյալ խմբագրությամբ.

«19. Հորիզոնական գծանշման գործառական երկարակեցությունը սահմանվում է՝

1) 1,5 մմ և ավելի հաստությամբ ջերմաթաղանթներով, սառը թաղանթներով, կատարված, հատային կաղապարներով և պոլիմերային ժապավեններով մշտական հորիզոնական գծանշման երկարակեցությունը՝ մեկ տարուց ոչ պակաս,

2) 1,5 մմ-ից պակաս հաստությամբ կատարված ջերմաթաղանթներով, սառը թաղանթներով, մշտական հորիզոնական գծանշման երկարակեցությունը՝ 6 ամսից ոչ պակաս,

3) ներկանյութերով (էմալով) կատարված մշտական հորիզոնական գծանշման հորիզոնական երկարակեցությունը՝ 3 ամսից ոչ պակաս,

4) ժամանակավոր հորիզոնական գծանշման գործառական երկարակեցությունը՝ մինչև դրանց կատարման անհրաժեշտության ավարտը:».

ժգ. լրացնել հետևյալ բովանդակությամբ 19.1-րդ կետով.

«19.1. Ներկանյութերով (էմալներով) կատարված ուղղաձիգ գծանշման գործառական երկարակեցությունը պետք է լինի մեկ տարուց ոչ պակաս: Լուսանդրադարձիչ նյութերով կատարված ուղղաձիգ գծանշման գործառական երկարակեցությունը պետք է համապատասխանի ԳՕՍՏ 32945-2014 ստանդարտին:».

ժդ. 20-րդ կետը շարադրել հետևյալ խմբագրությամբ.

«20. Հորիզոնական գծանշման մակերեսի քայքայումն ու մաշվածքը չպետք է գերազանցեն՝

1) 1,5 մմ և ավելի հաստությամբ նշված ջերմաթաղանթներով, սառը թաղանթներով կատարված, պոլիմերային ժապավեններով, հատային կաղապարներով գծանշման համար՝ 25 տոկոս,

2) 1,5 մմ-ից պակաս հաստությամբ նշված ջերմաթաղանթներով, սառը թաղանթներով կատարված գծանշման համար՝ 50 տոկոս:».

ժե․ 42-րդ կետը շարադրել հետևյալ խմբագրությամբ.

«42. 1.2 (եզրային գիծ) գծանշումը կիրառվում է երթևեկելի մասի և բաժանիչ գոտու եզրերը նշելու համար: Գծանշումը կատարվում է չամրացված գոտիով երթևեկելի մասի եզրից 0,1 մ-ից մինչև 0,2 մ հեռավորության վրա, ինչպես կողնակի, այնպես էլ բաժանիչ գոտու կողմից: Ամրացված գոտու առկայության դեպքում գծանշումը կատարվում է երթևեկելի մասի և այդ գոտու սահմանին:».

ժզ․ 44-րդ կետը լրացնել հետևյալ բովանդակությամբ նոր նախադասությամբ՝

«1․4 գծանշումը կիրառվում է Հայաստանի Հանրապետության կառավարության 2007 թվականի հունիսի 28-ի թիվ 955-Ն որոշման N 1 հավելվածի 84-րդ կետում և 116-րդ կետի 4-րդ ենթակետում նշված վայրերում, եթե դրանց կիրառումը հիմնավորված է երթևեկության տվյալ պայմանների համար։».

ժէ․ 47-րդ կետը շարադրել հետևյալ խմբագրությամբ՝

«47․1.7 գծանշումը կիրառվում է՝

1) սպիտակ գույնով՝ խաչմերուկի տարածքում երթևեկության գոտիների սահմաններն այն դեպքերում նշելու համար, երբ անհրաժեշտ է ցույց տալ տրանսպորտային միջոցների երթևեկության հետագիծը կամ երթևեկության գոտու սահմանը (նկարներ 4, 5),

2) կապույտ գույնով՝ վճարովի կայանատեղի համար նախատեսված հատվածի (հրապարակի) սահմանները նշելու համար:».

ժը․ 50-րդ կետը լրացնել հետևյալ բովանդակությամբ նոր նախադասությամբ.

«1․10 գծանշումը կիրառվում է Հայաստանի Հանրապետության կառավարության 2007 թվականի հունիսի 28-ի N 955-Ն որոշման թիվ 1 հավելվածի 86-րդ կետում նշված վայրերում, եթե դրանց կիրառումը հիմնավորված է երթևեկության տվյալ պայմանների համար։».

ժթ. 64–րդ կետը լրացնել հետևյալ բովանդակությամբ նոր նախադասությամբ.

«Թույլատրվում է 1.14.1 և 1․14․2 գծանշումներն իրականացնել դեղին և սպիտակ գծերի համակցմամբ:».

ի. 65–րդ կետում լրացնել հետևյալ բովանդակությամբ նոր նախադասությամբ՝

«1.14.3 սպիտակ գծանշումը կիրառում է կարգավորվող խաչմերուկներում՝ անկյունագծային հետիոտնային անցումները նշելու համար (նկար 2․1).

իա. 79-րդ կետում՝

1. «1.23» թիվը փոխարինել «1.23.1» թվով,
2. լրացնել հետևյալ բովանդակությամբ նոր նախադասություններով.

«1.23.2 գծանշումն իրականացվում է այն հետիոտնային արահետների և անցումների վրա, որոնք նշված են 4.5.1. 4.5.2, 4.5.4, 4.5.5, 5.19.3, 5.19.4 ճանապարհային նշաններով: 1.23.3 գծանշումն իրականացվում է 4.4.1, 4.5.2, 4.5.4, 4.5.5, 5.11.2 և 5.14.2 ճանապարհային նշաններով նշված հեծանիվների և մոպեդների արահետներից կամ գոտիներից առաջ: Գծանշումները կատարվում են արահետի (գոտու) առանցքով` հիմքով դեպի դրանով երթևեկող հետիոտները (1․23․2) և հեծանվորդները կամ մոպեդները (1․23․3), գոտու սկզբում և կրկնում են՝

1) արահետի (գոտու) սկզբից 20 մ հետո,

2) յուրաքանչյուր խաչմերուկից, մերձակա տարածքից դուրս գալուց հետո, հետիոտնային, հեծանվային կամ հեծանվահետիոտնային արահետների հետ փոխհատումներից հետո։».

իբ․ 85.1-րդ կետի 1-ին նախադասությունը շարադրել հետևյալ խմբագրությամբ`

«1.26 (գույնը՝ դեղին) գծանշումը թույլատրվում է կիրառել խաչմերուկի, խաչմերուկի հատվածի կամ երթևեկելի մասերի փոխհատումները նշելու համար: Խաչմերուկում 1.7 կամ 1.14.3 գծանշումների առկայության դեպքում 1.26 գծանշումը չի կիրառվում: 1.26 գծանշումը թույլատրվում է կիրառել ինքնուրույն և (կամ) 1.35` «Խաչմերուկի հատված» ճանապարհային նշանի հետ: 1.26 գծանշումը կիրառվում է նշելու համար խաչմերուկի այն հատվածը, որտեղ արգելվում է մուտք գործել, եթե առջևում՝ երթևեկության ուղղությամբ առաջացել է խցանում, որը վարորդին կհարկադրի կանգ առնել` խոչընդոտ ստեղծելով հատող ճանապարհով լայնական ուղղությամբ տրանսպորտային միջոցների երթևեկության համար: Գծանշումը թույլատրվում է կիրառել ինչպես ամբողջ խաչմերուկում, այնպես էլ խաչմերուկի որևէ հատվածում (առավել ծանրաբեռնված ուղղությամբ), կամ մեկ երթևեկելի գոտու չափով (օրինակ՝ ընդհանուր օգտագործման տրանսպորտային միջոցների առանձնացված գոտիների առջևում)։»։


իգ․ աղյուսակ 5-ը շարադրել հետևյալ խմբագրությամբ՝

**«Աղյուսակ 5. Գծանշման գծերի լայնությունը**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Երթևեկու- կության գոտիների քանակը | Բաժանիչ գոտու առկայու-թյունը | Հակադիր ուղղություններով հոսքերի բաժանումը, ***մետր*** | | | | | Երթևեկության գոտիների նշումը, ***մետր*** | | | Երթևեկելի մասի եզրի նշումը, ***մետր*** | Կանգառի և կայանման արգելում, ***մետր*** |
| **1.1** | **1.3** | **1.5, 1.6** | **1.9** | **1.11** | **1.1, 1.5** **1.7** | **1.9** | **1.11** | **1.2** | **1.4,**  **1.10** |
| 2 | Չկա | 0,10 | - | 0,10 | - | 0,10 | 0,10 | - | 0,10 | 0,10 | 0,10 |
| 3 | 0,15 | 0,15 | 0,10 |
| 4 և 5 | - | 0,15 | - | 0,15 (0,10) | | 0,15 (0,10) | 0,15 (0,10) | 0,15 (0,10) | 0,15 (0,10) | 0,15 (0,10) |
| ≥ **6** | 0,20 (0,15) | 0,20 ( 0,15) | | 0,20 (0,15) | 0,20 (0,15) |
| ≥ **4** | Կա | - | - | | 0,15 | - |
| Փակագծերում նշված են բնակավայրերում գծանշման գծերի լայնության թույլատրելի նշանակությունները։ | | | | | | | | | | | |

»։

իդ․ Նկար 2-ից հետո լրացնել հետևյալ նոր «Նկար 2․1»-ը․



Նկար 2․1. Կարգավորվող խաչմերուկում անկյունագծային հետիոտնային գծանշման օրինակ»:

1. N 2 հավելվածը շարադրել նոր խմբագրությամբ՝ համաձայն N 1 հավելվածի։
2. N 3 հավելվածում՝

ա. 4-րդ կետը լրացնել հետևյալ բովանդակությամբ 8-15 ենթակետերով.

«8) **ճանապարհային պահող կողային ցանկապատ**՝ սարքվածք, որը նախատեսված է ճանապարհի հողային պաստառից և կամրջային կառույցներից (կամուրջ, ուղեկամուրջ, էստակադ և այլն) տրանսպորտային միջոցի ելքը, բաժանիչ գոտին հատելը, հանդիպակած տրանսպորտային միջոցի հետ բախումը, բաժանիչ գոտում, կողնակում և ճանապարհի օտարման շերտում գտնվող մեծ զանգվածով խոչընդոտի և կառույցների վրաերթը կանխելու համար.

9) **ճանապարհային ցանկապատի պահելու կարողություն**՝ ճանապարհին և կամրջային կառույցի վրա տրանսպորտային միջոցները պահելու ցանկապատի կարողությունը, որով կանխվում է դրանց շրջումը կամ ցանկապատն անցնելը.

10) **պահող հետիոտնային ցանկապատ՝** սարքվածք, որը նախատեսված է կամրջային կառույցների կամ բարձր լիցքերի վրա գտնվող մայթերով տեղաշարժվող հետիոտների ընկնելը պահելու համար.

11) **սահմանափակող հետիոտնային ցանկապատ՝** սարքվածք, որը նախատեսված է հետիոտների տեղաշարժը կանոնակարգելու համար.

12) **պաշտպանիչ ցանկապատ՝** սարքվածք, որը նախատեսված է դեպի ճանապարհի օտարման շերտ անասունների մուտքը կանխելու համար.

13) **ճանապարհային ճակատային ցանկապատ**՝ ճանապարհային ցանկապատի առանձին կառուցվածք կամ կառուցվածքի մաս, որը նախատեսված է ավտոմոբիլի երթևեկության էներգիան պահելու, մարելու համար, ինչպես կողային, այնպես էլ մոտ 90Օ թեքությամբ ճակատային հարվածի, ինչպես նաև ավտոմոբիլի երթևեկության ուղղությունը փոխելու դեպքում.

14) **ճանապարհային** **լուսանդրադարձիչ՝** լուսանդրադարձման տարրով (տարրերով) և ամրացման տարրերով ազդանշանային հարմարանք, որը ծառայում է երթևեկության ուղղությունը կամ օրվա մութ ժամերին ճանապարհին խոչընդոտի գտնվելու վայրը նշելու համար:».

15) **Ճանապարհային կարճասյուներ՝** ավտոմոբիլային ճանապարհների կահավորման տարրեր, որոնք նախատեսված են տեսողական կողմնորոշման և ճանապարհատրանսպորտային պատահարների առաջացման և ծանրության հնարավորությունների նվազեցման նպատակով տրանսպորտային հոսքերը բաժանելու վայրերում տեղակայելու համար: Ճանապարհային կարճասյուները կիրառվում են ճանապարհային երթևեկության կազմակերպման մյուս տեխնիկական միջոցների հետ:».

բ. 6-րդ կետի 5-րդ ենթակետում«(օրինակ՝ արգելափակոցի, պարապետի տեսակի)» բառերը փոխարինել «(օրինակ՝ արգելապատի, քիվապատի տեսակի)» բառերով, իսկ 6-րդ ենթակետում «պարապետներ» բառը փոխարինել «քիվապատեր» բառով.

գ. լրացնել հետևյալ բովանդակությամբ 6.1–րդ կետով.

«6.1. Ցանկապատների դասակարգումը ըստ դասերի, գործառական և այլ նշանակությունների, աշխատանքի սկզբունքի սահմանվում են ԳՕՍՏ 33127-2014 ստանդարտով:».

դ. 7-րդ կետը շարադրել հետևյալ խմբագրությամբ.

«7. Ցանկապատներին ներկայացվող տեխնիկական պահանջները սահմանված են ԳՕՍՏ 33128-2014 ստանդարտով:».

ե․ 8-րդ կետում «Հայաստանի Հանրապետության կառավարությանն առընթեր Հայաստանի Հանրապետության ոստիկանության «Ճանապարհային ոստիկանություն» ծառայության բառերը փոխարինել «ՀՀ ներքին գործերի նախարարություն» բառերով.

զ. լրացնել նետևյալ բովանդակությամբ 9.1-րդ կետով.

«9․1 Ցանկապատների կիրառումը պետք է անվտանգ լինի ճանապարհային երթևեկության բոլոր մասնակիցների համար: Ցանկապատների անվտանգության պահանջները սահմանված են 33128-2014 ստանդարտով:».

է. 11-րդ կետը շարադրել նոր խմբագրությամբ.

«11. Ցանկապատների վնասված տարրերը պետք է վերականգնվեն կամ փոխարինվեն սույն հավելվածի 8-րդ կետում նշված կապալառու կազմակերպությունների կողմից՝ թերությունը հայտնաբերելուց հետո 5 օրվա ընթացքում:».

ը. լրացնել հետևյալ բովանդակությամբ 19.1-րդ կետով.

«19.1. Ավտոմոբիլային ճանապարհները նախագծելիս պահող ճանապարհային ցանկապատները պետք է նախատեսվեն՝

1) ճանապարահատրանսպորտային պատահարների հնարավոր առաջացման առավել վտանգավոր տեղամասերում,

2) հողային պաստառի բարձր լիցքերով և (կամ) կտրուկ շեպերով ավտոմոբիլային ճանապարհների, ինչպես նաև մոտ տարածության վրա անցնող երկաթուղու երկայնքով, ճահիճներով, ջրահոսքերով, լեռնային կիրճերով և լանջերով տեղամասերում,

3) ավտոմայրուղիներում և արագընթաց ճանապարհներին, ինչպես նաև բազմագոտի ավտոմոբիլային ճանապարհների բաժանիչ գոտում, տրանսպորտային հանգույցներում, անբավարար տեսանելությամբ հատակագծի կորերին,

4) կամուրջներով, ուղեկամուրջներով, էստակադներով և այլ հատուկ ճանապարհային կառույցներով անցնող տեղամասերում,

5) ուղեկամուրջների, էլեկտրահաղորդիչ գծերի, կապի, լուսավորության, անհատական նախագծման առանձին նշանների, ինչպես նաև երթևեկելի մասին անմիջապես կից տեղադրված այլ հաղորդակցուղիների և կառույցների հենասյուներին մոտ.».

թ. 33-րդ կետում «արգելափակոցային ցանկապատի» բառերը փոխարինել «արգելապատ տեսակի մետաղական ցանկապատի» բառերով.

ժ. լրացնել հետևյալ բովանդակությամբ նոր 33.1-րդ կետով․

«33.1. Արգելապատ տեսակի մետաղական ցանկապատները (այսուհետ՝ ագելապատ տեսակի ցանկապատներ) կիրառվում են ճանապարհներին, այդ թվում՝ կամրջային կառույցների վրա և թունելներում, տրանսպորտային միջոցների և հետիոտների երթևեկության անվտանգությունն ապահովելու համար: Նշված ցանկապատների պատրաստման և տեղակայման պահանջները սահմանված են ԳՕՍՏ 26804-2012 ստանդարտով:».

ժա. 35-րդ, 37-րդ, 38-րդ, 40-րդ, 42-49-րդ, 51-53-րդ, 55-րդ, 58-րդ, 62-րդ կետերում և նկար 2-ում «արգելափակոցային ցանկապատներ» բառերը և և դրանց հոլովումները փոխարինել «արգելապատ տեսակի ցանկապատներ» բառերով և դրանց հոլովումներով.

ժբ. 35-րդ, 36-րդ, 38-րդ, 51-րդ, 53-55-րդ. 59-րդ, 60-րդ, 62-րդ, 67-րդ կետերում և նկար 2-ում «պարապետային» բառը փոխարինել «քիվապատային» բառով.

1. N 4 հավելվածում՝

ա. 6-րդ կետում «Հայաստանի Հանրապետության կառավարությանն առընթեր Հայաստանի Հանրապետության ոստիկանության «Ճանապարհային ոստիկանություն» ծառայության» բառերը փոխարինել «Ներքին գործերի նախարարություն» բառերով.

բ. 7-րդ կետը շարադրել նոր խմբագրությամբ.

«7. Ճանապարհային ազդանշանային սյունիկը ուղղորդ սարքվածք է, որը նախատեսված է ճանապարհի ուղղությունը և հողային պաստառի սահմանը նշելու, ինչպես նաև տրանսպորտային հոսքերը բաժանելու համար: Ճանապարհային ազդանշանային սյունիկների կառուցվածքը պետք է համապատասխանի սույն կանոնների և ԳՕՍՏ 32843-2014 ստանդարտի պահանջներին:».

գ. լրացնել հետևյալ բովանդակությամբ 10.1-րդ կետով.

«10.1. Ճանապարհային լուսանդրադարձիչները պետք է համապատասխանեն ԳՕՍՏ 32866-2014 ստանդարտին և պետք է տեղակայվեն սույն հավելվածի և ԳՕՍՏ 33151-2014 ստանդարտին համապատասխան:».

1. N 5 հավելվածում՝

ա.լրացնել հետևյալ բովանդակությամբ նոր 8.1-րդ կետով.

«8․1 ԱԱ-երը պատրաստում են տարբեր էլաստոմերային նյութերից (պոլիմերային, ռետինե և այլ խառնուրդներ), որոնք ապահովում են հավաքովի ԱԱ-երի նկատմամբ տեխնիկական պահանջները:».

բ. 11-րդ կետը շարադրել հետևյալ խմբագրությամբ.

«11. Ճանապարհի տեղամասերում ԱԱ-երի առկայության մասին վարորդներին տեղեկացնելու համար դրանք պետք է կահավորել ՀՀ կառավարության 2006 թվականի հոկտեմբերի 26-ի N 1699-Ն որոշման N 3 հավելվածի և սույն որոշման N 1 հավելվածի պահանջներին համապատասխան:».

գ. 17-րդ կետը լրացնել հետևյալ բովանդակությամբ նոր նախադասությամբ.

«Հավաքովի ԱԱ-երին ներկայացվող տեխնիկական պահանջները պետք է համապատասխանեն ԳՕՍՏ 32964-2014 ստանդարտին:».

դ. 29-րդ կետը շարադրել հետևյալ խմբագրությամբ.

«29. Հավաքովի ԱԱ-երի նկատմամբ հսկողությունը իրականացվում է ԳՕՍՏ 32964-2014 ստանդարտի պահանջներին համապատասխան:».

ե. 34-րդ կետի 7-րդ ենթակետում «` իրար հաջորդող 50 մ հեռավորության վրա» բառերը հանել.

զ․ 35-րդ կետում՝

1. 1-ին և 2-րդ ենթակետերը շարադրել հետևյալ խմբագրությամբ․

«1) միջպետական և հանրապետական նշանակության ճանապարհներին՝ բացառությամբ մեկ ուղղությամբ մեկ երթևեկելեի գոտի ունեցող բնակավայրերի տարածքով անցնող ճանապարհների՝ սույն հավելվածի 34-րդ կետով սահմանված տեղամասերի.»,

2) ընդհանուր օգտագործման տրանսպորտի կանգառի հարթակներում կամ դրանց հարակից երթևեկության գոտիներում և երթևեկելի մասի լայնացման անցամասերում.».

2) լրացնել հետևյալ բովանդակությամբ 8-րդ ենթակետով.

«8) ճանապարհի այն տեղամասերում որտեղ երկայանական թեքությունը կազմում է 40‰-ից ավել։».

է. 36-րդ կետը շարադրել նոր խմբագրությամբ.


«36. Քաղաքների բնակելի թաղամասերի փողոցներում, ինչպես նաև ընդհանուր օգտագործման ավտոմոբիլային ճանապարհների բնակավայրերի միջով անցնող հատվածներում, մանկապատանեկան ուսումնադաստիարակչական հաստատություններին, մանկական հարթակների մոտ թույլատրվում է սեղանաձև պրոֆիլով ԱԱ միաձույլ կառուցվածքի համատեղումը գետներեսի (երթևեկելի մասի վրա՝ գետներեսին իրականացված չկարգավորվող հետիոտնային անցում) չկարգավորվող հետիոտնային անցումների հետ` ապահովելով հետիոտների անցումը 4 մետրից ոչ պակաս լայնությամբ ԱԱ կենտրոնական հորիզոնական հարթակով, ցանկապատների օգնությամբ սահմանափակելով հետիոտների տեղաշարժը բարձրացված հետիոտնային անցման թեք տեղամասով:».

ը. լրացնել հետևյալ խմբագրությամբ նոր 36.1 կետով.

«36.1. Հետիոտնային անցումների համատեղմամբ ԱԱ-ները անհրաժեշտ է իրականացնել նկար 5-ին համապատասխան».

թ. նկար 5-ը շարադրել հետևյալ խմբագրությամբ և պատկերով․

«**Նկար 5. Հետիոտնային անցումների համատեղմամաբ ԱԱ-ների տեղակայման օրինակ.**



ժ. Աղյուսակ N 1-ի 5-7 սյուների 1-ին տողում «Կորային մակերևույթի շառավիղը» բառերը փոխարինել «Սեղանաձև պրոֆիլ» բառերով.

ժա. Աղյուսակ N 2-ի՝

1. 5-7 սյուների 1-ին տողում «Կորային մակերևույթի շառավիղը» բառերը փոխարինել «Սեղանաձև պրոֆիլ» բառերով,
2. 6-րդ սյունակում «հորիզոնական հարթակի Lհ» բառերը փոխարինել «թեք հատվածի Lթ» բառերով.
3. Որոշումը լրացնել հետևյալ բովանդակությամբ N 6-րդ հավելվածով՝ համաձայն N 2 հավելվածի։

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: